3.pielikums
[bookmark: _Hlk235199920][bookmark: _Hlk235193336]Atklāta konkursa “Medicīnisko gāzu (šķidrais slāpeklis,
slāpekļa oksiduls un tā maisījums un aprīkojums) piegāde”,
id. Nr. BKUS 2026/68, nolikumam 
VISPĀRĪGĀ VIENOŠANĀS BKUS 2026/68 (Projekts)
par medicīnisko gāzu (šķidrais slāpeklis, slāpekļa oksiduls un tā maisījums un aprīkojums) piegādi

	Rīgā
	
	
	Datums skatāms laika zīmogā


[bookmark: _Hlk195084056][bookmark: _Hlk222235964]Valsts sabiedrība ar ierobežotu atbildību „Bērnu klīniskā universitātes slimnīca”, reģistrācijas Nr._____________ (turpmāk – Pasūtītājs), kuru saskaņā ar ______________, pārstāv ____________________, no vienas puses, un
______________, reģistrācijas Nr. _____________ (turpmāk – Piegādātājs Nr.1), kuru saskaņā ar statūtiem, pārstāv _______________________, 
______________, reģistrācijas Nr. _____________ (turpmāk – Piegādātājs Nr.2), kuru saskaņā ar statūtiem, pārstāv _______________________, 
______________, reģistrācijas Nr. _____________ (turpmāk – Piegādātājs Nr.3), kuru saskaņā ar statūtiem, pārstāv _______________________,[footnoteRef:1]  [1:  Piegādātāju skaits tiks precizēts slēdzot vispārīgo vienošanos.] 

visi kopā turpmāk – Piegādātāji vai Puses 
pamatojoties uz atklāta konkursa “Medicīnisko gāzu (šķidrais slāpeklis, slāpekļa oksiduls un tā maisījums un aprīkojums) piegāde”, id. Nr. BKUS 2026/68, (turpmāk – Konkurss) rezultātiem, noslēdz šādu vispārīgo vienošanos (turpmāk – Vienošanās):
1. Vienošanās priekšmets
1.1. Vienošanās noteic Pasūtītāja un Piegādātāju sadarbības principus un iepirkuma līgumu par medicīnisko gāzu (šķidrais slāpeklis, slāpekļa oksiduls un tā maisījums un aprīkojums) piegādi (turpmāk – Prece) noslēgšanas kārtību. 
1.2. Precei izvirzītās prasības un paredzamie apjomi ir noteikti Vienošanās 1.pielikumā “Tehniskā specifikācija” (turpmāk – Tehniskā specifikācija).
1.3. [bookmark: _Hlk222236414]Preces piegādes vieta – Valsts sabiedrība ar ierobežotu atbildību “Bērnu klīniskā universitātes slimnīca”, Vienības gatvē 45, Rīga, LV-1004.
1.4. Piegādātāju sadalījumu par iepirkuma priekšmeta pozīcijām skatīt Vienošanās 3.pielikumā.
2. Vienošanās summa
2.1. Vienošanās summa ir __________ EUR (____________ eiro) bez pievienotās vērtības nodokļa (turpmāk – PVN). PVN tiek aprēķināts un piemērots normatīvajos aktos noteiktajā kārtībā un apmērā.
2.2. Gadījumā, ja Vienošanās darbības laikā Pasūtītājs nav izlietojis visu Vienošanās summu, Piegādātājs nav tiesīgs celt jebkāda veida pretenzijas un pieprasīt Vienošanās summas samaksu pilnā apmērā.
2.3. Vienošanās summā un Piegādātāja iesniegtajā Finanšu piedāvājumā norādītajās vienas vienības cenā (turpmāk – Preces cena) ir iekļautas visas izmaksas par Preces iegādi, piegādi un visas izmaksas, kas saistītas ar pilnīgu un kvalitatīvu Vienošanās izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.
2.4. Piegādātāja iesniegtajā Finanšu piedāvājumā norādītā Preces cena ir cena, par kādu Piegādātājs apņemas piegādāt Preci Vienošanās darbības laikā.
3. Preces apjoma un cenas izmaiņas
3.1. Tehniskajā specifikācijā norādītie Preču apjomi ir plānotie apjomi. Pasūtītājs atbilstoši savām vajadzībām noslēgtā Piegādes līguma ietvaros pasūta nepieciešamo Preces daudzumu. Pasūtītājam nav pienākums iegādāties visu Tehniskajā specifikācijā norādīto Preču apjomu attiecīgajā pozīcijā, un Piegādātājs šajā sakarā nav tiesīgs celt jebkāda veida pretenzijas. 
3.2. Pasūtītājs Vienošanās izpildes laikā ir tiesīgs atteikties no attiecīgās Preces iegādes, kā arī ir tiesīgs palielināt Tehniskajā specifikācijā norādīto Preču apjomus, un Piegādātājs šajā sakarā nav tiesīgs celt jebkāda veida pretenzijas.
3.3. Piegādātājs nodrošina Preces cenas nemainīgumu visā Vienošanās darbības laikā.
3.4. Saprātīgi prognozējamā iespējamā inflācija, tirgus apstākļu maiņa vai jebkuri citi apstākļi nevar būt par pamatu Preces cenas paaugstināšanai, un šo procesu radītās sekas Piegādātājs ir ietvēris Finanšu piedāvājumā.
3.5. [bookmark: _Hlk222236590][bookmark: _Hlk222236729]Gadījumā, ja Vienošanās izpildes laikā inflācijas, tirgus apstākļu maiņas vai Preces ražotāja paceltu izmaksu dēļ attiecīgās pozīcijas Preces cena 12 (divpadsmit) mēnešu periodā ir paaugstinājusies vairāk par 10% (desmit) procentiem, Pasūtītājs var izskatīt attiecīgās pozīcijas Preces cenas paaugstināšanu līdz 30% (trīsdesmit) procentiem no sākotnējās Preces cenas, ievērojot arī Vienošanās 3.9.apakšpunktā noteiktos nosacījumus.
3.6. [bookmark: _Hlk195084475]Preces cenas pārskatīšana ir iespējama pie nosacījuma, ka no Vienošanās noslēgšanas dienas ir pagājuši vismaz 12 (divpadsmit) mēneši un Preces cena ir paaugstinājusies vismaz par 10% (desmit) procentiem no sākotnējās Preces vērtības.
3.7. Vienošanās ietvaros Preces cena var tikt paaugstināta ne biežāk kā vienu reizi 12 (divpadsmit) mēnešos, taču jebkurā gadījumā kopējā Preces cena Vienošanās darbības termiņā nevar pārsniegt 50% (piecdesmit) procentus no sākotnējās Preces cenas.
3.8. Lai ierosinātu Preces cenas pārskatīšanu, Piegādātājs iesniedz Pasūtītājam Preces ražotāja apliecinājumu par Preces cenas paaugstinājumu. Piedāvāto paaugstināto Preces cenu Piegādātājam ir jāspēj nodrošināt vismaz nākamos 12 (divpadsmit) mēnešus.
3.9. Gadījumā, ja Pasūtītājs izvērtējot saņemto Piegādātāja ierosinājumu Preces cenas paaugstināšanai konstatē, ka cenas pieaugums nav objektīvi pamatojams, tad Pasūtītājs atsakās slēgt vienošanos par cenas paaugstināšanu.
3.10. Par Preces cenas izmaiņām Puses slēdz rakstveida vienošanos.
4. Piegādes līguma slēgšanas kārtība
4.1. Piegādes līgums tiek slēgts starp Pasūtītāju un 3 (trīs) Preču piegādātājiem, kuri piedāvājuši attiecīgajā pozīcijā 3 (trīs) viszemākās cenas. Piegādes līgums tiek slēgts ar katru Preču Piegādātāju atsevišķi. Piegādes līgums tiek slēgts saskaņā ar Vienošanās 2.pielikumu “Piegādes līgums”.
4.2. Secība, kādā Piegādātājiem tiek piešķirtas tiesības piegādāt Preces tiek noteikta pēc Piegādātāju piedāvātās Preces cenas attiecīgajā iepirkuma priekšmeta pozīcijā sākot ar zemāko, attiecīgi nosakot Piegādātāju, kuram ir pirmajam nodrošināt Preču piegādi (turpmāk – Piegādātājs Nr.1), Piegādātāju, kuram otrajam ir tiesības nodrošināt Preču piegādi (turpmāk – Piegādātājs Nr.2) un Piegādātāju, kuram trešajam ir tiesības nodrošināt Preču piegādi (turpmāk – Piegādātājs Nr.3).
4.3. Pasūtītājs Preces prioritāri pasūta no Piegādātāja, kurš piedāvājis viszemāko cenu attiecīgajā pozīcijā (Piegādātājs Nr.1). Ja Piegādātājs Nr.1 nespēj piegādāt pasūtītās Preces, Pasūtītājam ir tiesības attiecīgās pozīcijas Preces pasūtīt no Piegādātāja, kurš piedāvājis nākamo zemāko cenu (Piegādātājs Nr.2). Ja arī Piegādātājs Nr.2 attiecīgās pozīcijas Preces nespēj piegādāt, Pasūtītājs attiecīgās pozīcijas Preces pasūta no Piegādātāja, kurš piedāvājis nākamo zemāko cenu (Piegādātājs Nr.3).
4.4. Ja Piegādātājs nevar nodrošināt Pasūtītāja pasūtīto Preču piegādi, tam nav tiesību celt pretenziju pret Pasūtītāju vai citu Piegādātāju, kurš saskaņā ar Iepirkuma procedūras rezultātiem ir piedāvājis nākamo zemāko cenu attiecīgajā pozīcijā un ar kuru noslēgts Piegādes līgums par attiecīgās pozīcijas Preces piegādi.
4.5. Ja Vienošanās vai Piegādes līgums pilnībā vai kādā no pozīcijām tiek izbeigts pirms termiņa, vai Vienošanās darbības termiņā tiek ierosināts pārskatīt Preces cenu, kā rezultātā attiecīgajā Preces pozīcijā var mainīties Piegādātāju secība piegādes nodrošināšanai, Pasūtītājs veic attiecīgus grozījumus Piegādes līgumā.
4.6. Ja neviens no 3 (trīs) Konkursa nolikuma prasībām atbilstošajiem pretendentu piedāvājumiem ar viszemāko cenu konkrētā iepirkuma priekšmeta pozīcijā nespēj piegādāt attiecīgās pozīcijas Preces cenu paaugstināšanās dēļ, Pasūtītājs ir tiesīgs uzaicināt šos 3 (trīs) pretendentus iesniegt jaunu attiecīgās pozīcijas tehnisko un finanšu piedāvājumu, veikt tehnisko un finanšu piedāvājumu atkārtotu vērtēšanu atbilstoši Konkursa nolikumam, veikt izmaiņas piegādātāju kārtībā un veikt grozījumus uz Vienošanās pamata noslēgtajā Piegādes līgumā, nepagarinot līguma termiņu.
4.7. Preces pasūtīšanas, samaksas un piegādes kārtība un termiņi, Pasūtītāja un Piegādātāja tiesības, pienākumi un atbildība, Piegādes līguma izbeigšanas kārtība u.c. jautājumi  ir noteikti Piegādes līgumā, kas netiks mainīti. Jautājumus, ko neregulē Piegādes līgumus tiks izskatīti Vienošanās ietvaros un otrādi.
4.8. Ja Vienošanās darbības laikā Preces ražotājs ir pārtraucis Preces ražošanu vai veicis būtiskas izmaiņas Preces tehniskajos parametros, u.tml., kā rezultātā Piegādātājs nespēj piegādāt Tehniskajā piedāvājumā piedāvāto Preci, Piegādātājs iesniedzot dokumentālus pierādījumus norādītajiem apstākļiem un preces atbilstībai Vienošanās noteikumiem, ir tiesīgs piedāvāt Pasūtītājam aizstāt Preci ar ekvivalentu preci. Ekvivalentās preces cena nedrīkst pārsniegt Piegādātāja Iepirkumā iesniegtās Preces cenu, bet tā var būt zemāka kā Iepirkumā iesniegtās Preces cena.
4.9. Pasūtītājs, iestājoties Vienošanās 4.8.punktā noteiktajiem apstākļiem, izvērtē ekvivalentās preces atbilstību Vienošanās un Tehniskās specifikācijas un Finanšu piedāvājuma noteikumiem un Pasūtītāja vajadzībai, kā arī neieciešamības gadījumā veic grozījumus Piegādes līgumā, ja tiek mainīta Piegādātāju secība piegādes nodrošināšanai.
4.10. [bookmark: _Ref425166815]Piegādātājam Piegādes līgums jāparaksta 3 (trīs) darba dienu laikā no Pasūtītāja uz elektroniskā pasta adresi nosūtītā uzaicinājuma parakstīt Piegādes līgumu. Ja norādītajā termiņā Piegādātājs neparaksta Piegādes līgumu, tas tiek uzskatīts par atteikumu slēgt Piegādes līgumu. 
4.11. Ja Piegādātājs neparaksta Piegādes līgumu Vienošanās 4.10.punktā noteiktajā termiņā, tad Pasūtītājs var pieņemt lēmumu par Piegādes līguma slēgšanas tiesību piešķiršanu Piegādātājam, kura piedāvājums ir ar nākamo zemāko cenu.
5. Apakšuzņēmējs
5.1. [bookmark: _Hlk222237290]Piegādātājs, ievērojot Publisko iepirkumu likuma 62.pantu, Vienošanās noteikumus, kā arī citu normatīvo aktu prasības ir tiesīgs Vienošanās izpildē piesaistīt apakšuzņēmēju.
5.2. Piegādātājs Vienošanās darbības laikā piedāvājumā iepirkumam norādītā personāla un apakšuzņēmēja nomaiņu un papildu personāla un apakšuzņēmēja iesaisti Vienošanās izpildē  drīkst veikt tikai ar Pasūtītāja rakstveida piekrišanu. Piegādātājs par plānoto personāla un apakšuzņēmēja nomaiņu vai jauna personāla un apakšuzņēmēja iesaisti Vienošanās izpildē paziņo Pasūtītājam rakstveidā.
5.3. Ja Piegādātājs plāno nomainīt piedāvājumā Iepirkumā norādīto personālu, tas lūgumam par personāla nomaiņu pievieno dokumentus, kas pierāda jaunā personāla atbilstību Iepirkumā izvirzītajām prasībām attiecīgajam personālam. Pasūtītājs atsaka personāla nomaiņu, ja piedāvātais personāls neatbilst Iepirkuma nolikumā personālam izvirzītajām prasībām.
5.4. Ja Piegādātājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumam, Piegādātājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Piegādātājs savā piedāvājumā ir balstījies uz nomaināmā apakšuzņēmēja iespējām. Pasūtītājs atsaka apakšuzņēmēja nomaiņu, ja piedāvātais apakšuzņēmējs neatbilst Publisko iepirkumu likuma 62.panta trešās daļas izvirzītajiem nosacījumiem.
5.5. Piegādātājs pilnībā uzņemas atbildību par Vienošanās izpildi un nodrošina, ka apakšuzņēmējs ievēro visus Vienošanās noteikumus.
5.6. Piegādātājs Vienošanās darbības laikā apakšuzņēmēja nomaiņu vai jauna apakšuzņēmēja iesaisti Vienošanās izpildē  drīkst veikt tikai ar Pasūtītājs rakstveida piekrišanu. Piegādātājs par plānoto apakšuzņēmēja nomaiņu vai jauna apakšuzņēmēja iesaisti Vienošanās izpildē  paziņo Pasūtītājam rakstveidā.
5.7. Attiecībā uz Piegādātāja piedāvāto jauno apakšuzņēmēju, ar kuru Piegādātājs plāno aizstāt apakšuzņēmēju, uz kura iespējām Piegādātājs ir balstījies, iesniedzot piedāvājumu Iepirkumam, un apakšuzņēmēju, kuram Piegādātājs plāno nodot vismaz 10 000 EUR (desmit tūkstošus) no kopējās Vienošanās summas, Pasūtītājs saskaņā ar Publisko iepirkumu likuma 62.panta piekto daļu veic pārbaudi par tā atbilstību Publisko iepirkumu likuma 42.panta noteiktajiem izslēgšanas nosacījumiem attiecībā uz to dienu, kad Pasūtītājs ir pieņēmis lēmumu par apakšuzņēmēja nomaiņu vai iesaistīšanu. Šā likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.  
5.8. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Vienošanās izpildē ne vēlāk kā 5 (piecu) darba dienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai, un rakstiski par to informē Piegādātāju. 
5.9. Pasūtītājs atsaka jauna apakšuzņēmēja, kuram plānots nodot vismaz 10 000 EUR (desmit tūkstošus) no kopējās Vienošanās summas, iesaisti Vienošanās izpildē vai apakšuzņēmēja, ar kuru aizstāj apakšuzņēmēju, uz kura iespējām Piegādātājs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62.panta noteiktajos gadījumos, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.10. Piegādātājs koordinē apakšuzņēmēju darbību un uzņemas pilnu atbildību par pakalpojuma, ko snieguši apakšuzņēmēji, kvalitāti, piegādes termiņu, Vienošanās noteikumu ievērošanu un citiem jautājumiem, kas attiecas uz Vienošanās izpildi.
5.11. Piegādātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Piegādātāja maksātnespējas procesa gadījumā.
5.12. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistīto apakšuzņēmēju.
5.13. Šajā nodaļā minētie noteikumi ir attiecināmi arī Piegādes līguma izpildē.
6. Pušu mantiskā atbildība
6.1. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu 100 EUR (viens simti euro) apmērā par katru gadījumu. Puse līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas.
6.2. [bookmark: _Hlk207022295]Izbeidzot Vienošanos 8.10.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% (desmit) procentu apmērā no Vienošanās summas. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas Piegādātājam. 
6.3. Ja Piegādātājs vienpusēji izbeidz Vienošanos, izņemot Vienošanās 8.8.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% (desmit) procentu apmērā no Vienošanās summas. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas Piegādātājam.
6.4. Līgumsoda samaksa neatbrīvo Puses no saistību izpildes.
6.5. Pasūtītājam ir tiesības ieskaita kārtībā samazināt maksājamo naudas summu par piegādāto Preci tādā apmērā, kāds ir Vienošanās noteiktajā kārtībā aprēķinātais līgumsods Piegādātājam.
6.6. Gadījumā, ja Vienošanās noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus vai vai ārstniecībā iesaistītajām personām ir nodarījis kaitējumu, Piegādātājs tos sedz pilnā apmērā.
6.7. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Vienošanās saistību neizpildi vai nepienācīgu izpildi.
6.8. Pasūtītājam ir tiesības nodot ar Vienošanos saistīto informāciju trešajām personām no Vienošanās izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
7. Nepārvarama vara
7.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
7.2. Pusēm ir tiesības pagarināt Vienošanās izpildes termiņu par laika posmu, kurā darbojas nepārvarama vara, ja Puse vismaz 3 (trīs) darba dienu laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ. 
7.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Vienošanās 7.2.punkta nosacījumus.
7.4. Ja nepārvaramas varas dēļ Vienošanās izpilde aizkavējas ilgāk par 30 (trīsdesmit) dienām, Puses ir tiesīgas vienpusēji izbeigt Vienošanos, par to rakstveidā brīdinot otru Pusi 5 (piecas) darba dienas iepriekš.
7.5. Ja Vienošanās tiek izbeigta nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
7.6. Šajā nodaļā minētie noteikumi ir attiecināmi arī Piegādes līguma izpildē.
8. Vienošanās termiņš, grozījumu veikšana un izbeigšana
8.1. [bookmark: _Ref367713281][bookmark: _Hlk231896715]Vienošanās stājas spēkā tā parakstīšanas dienā. Vienošanās ir spēkā 36 (trīsdesmit sešus) mēnešus no Vienošanās spēkā stāšanas dienas, vai līdz Vienošanās summas apguvei, atkarībā no tā, kurš no nosacījumiem iestājas pirmais.
8.2. Gadījumā, ja 36 (trīsdesmit sešu) mēnešu laikā Vienošanās summa nav apgūta, Puses var izskatīt iespēju pagarināt Vienošanās darbības termiņu līdz 12 (divpadsmit) mēnešiem. 
8.3. Vienošanās grozījumi ir spēkā tikai tad, ja tie izdarīti rakstveidā un tos parakstījušas abas Puses.
8.4. Pasūtītājam ir tiesības veikt Vienošanās grozījumus saskaņā ar Publisko iepirkumu likuma 61.pantu, nemainot Vienošanās vispārējo raksturu, veidu un mērķi un, ja grozījumi atbilst vienam no šādiem gadījumiem:
8.4.1. grozījumi ir nebūtiski, 
8.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
8.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
8.5. Pasūtītājs Vienošanās izpildes laikā saskaņā ar Publisko iepirkumu likumu un, ievērojot, ka grozījumu vērtība nepārsniedz 50% (piecdesmit) procentus no Vienošanās summas, var pieļaut grozījumu veikšanu šādos gadījumos:
8.5.1. Vienošanās izpildes laikā atklājas, ka nepieciešamas tādas preces un to apjomi, kuri pirms tam nebija noteikti, bet ir nepieciešami pilnvērtīgai un neatliekamai Pasūtītāja darbības nodrošināšanai;
8.5.2. neparedzēto preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju;
8.5.3. Preces piegādes termiņa pagarinājums ir radies Pasūtītāja saimnieciskās darbības rezultātā;
8.5.4. Vienošanās darbības termiņa pagarinājums ir nepieciešams, lai nodrošinātu Pasūtītāja saimnieciskās darbības nepārtrauktību līdz jauna iepirkuma līguma noslēgšanai.
8.6. Puses var izbeigt Vienošanos pirms termiņa beigām, Pusēm savstarpēji rakstveidā vienojoties.
8.7. [bookmark: _Ref367863386]Pasūtītājam ir tiesības vienpusēji izbeigt Vienošanos bez Piegādātāja piekrišanas, ja:
8.7.1. [bookmark: _Hlk49428612]Piegādātājs ir atteicies slēgt Līgumu, vai arī Vienošanās noteiktajā termiņā nav noslēdzis Līgumu;
8.7.2. Pasūtītājs vienpusēji ir izbeidzis ar Piegādātāju noslēgto Piegādes līgumu, jo Piegādātājs  2 (divas) reizes nav ievērojis Piegādes līgumā noteikto Preces piegādes termiņu, par ko ir nosūtītas 2 (divas) pretenzijas;
8.7.3. Pasūtītājs vienpusēji ir izbeidzis ar Piegādātāju noslēgto Piegādes līgumu, jo Piegādātājs 2 (divas) reizes ir piegādājis nekvalitatīvu vai Piegādes līguma noteikumiem neatbilstošu Preci, par ko Pasūtītājs sastādījis un nosūtījis Piegādātājam 2 (divas) pretenzijas;
8.7.4. Piegādātājs iepirkuma līguma izpildē ietver Krievijas Federācijas un Baltkrievijas Republikas izcelsmes preces;
8.7.5. [bookmark: _Hlk15245606]Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības.
8.7.6. Piegādātājs Pasūtītājam nodarījis zaudējumus;
8.7.7. Piegādātājs ar tādu kompetentas institūcijas lēmumu vai tiesas spriedumu ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā ir atbrīvojusi Piegādātāju no naudas soda vai naudas sodu ir samazinājusi;
8.7.8. iestājas apstākļi, kas liedz vai liegs Piegādātājam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pasūtītāja tiesības, kas izriet no Vienošanās;
8.7.9. Vienošanos nav iespējams izpildīt tādēļ, ka Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta trešā daļa);
8.7.10. pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā Līguma turpmāka izpilde nav iespējama;
8.7.11. tiek konstatēts, ka Piegādātājs Līguma izpildes laikā ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
8.7.12. Piegādātājam atbilstoši 2022.gada 8.aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vismaz 10 000 EUR no Līguma vērtības vai vairāk, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Izpildītāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.);
8.7.13. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
8.7.14. nepārvaramas varas iestāšanās gadījumā.
8.8. Piegādātājam ir tiesības vienpusēji izbeigt Vienošanos bez Pasūtītāja piekrišanas, ja:
8.8.1. Piegādātājs 2 (divas) reizes vienpusēji ir izbeidzis ar Pasūtītāju noslēgtos Piegādes līgumus, jo Pasūtītājs Piegādes līgumā noteiktajā termiņā un atbilstoši Piegādes līguma noteikumiem nav veicis noteiktos maksājumus un maksājuma kavējums ir pārsniedzis 30 (trīsdemit) dienas;
8.8.2. nepārvaramas varas iestāšanās gadījumā.
8.9. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Vienošanos, informējot Piegādātāju rakstiski vismaz 2 (divas) nedēļas iepriekš.
8.10. [bookmark: _Hlk15245913]Izbeidzot Vienošanos 8.7.1. – 8.7.6.apakšpunktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
8.11. Izbeidzot Vienošanos 8.7.7. – 8.7.14. un 8.8.2.punktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Vienošanās izbeigšanu pirms termiņa.
8.12. Vienošanās noteiktajos gadījumos Vienošanās uzskatāma par izbeigtu 7. (septītajā) dienā pēc Pušu paziņojuma par Vienošanās izbeigšanu (ierakstītas vēstules) nodošanas pastā dienas vai  2. (otrajā) dienā, ja paziņojums parakstīts ar drošu elektronisko parakstu.
8.13. Pirms termiņa izbeidzot Vienošanos, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Vienošanās izbeigšanas dienai.
9. Datu aizsardzība un konfidencialitāte
9.1. [bookmark: _Hlk102721828]Vienošanās izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei. 
9.2. [bookmark: _Hlk102721840]Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Vienošanās izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Vienošanās darbības laikā spēkā esošajiem tiesību aktiem personas datu aizsardzības jomā. 
9.3. [bookmark: _Hlk102721852]Pēc Pasūtītāja pieprasījuma Piegādātājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Vienošanās noteiktos pienākumus.
9.4. Pusēm ir pienākums ievērot tiesību aktu prasības personas datu aizsardzības jomā.
9.5. [bookmark: _Hlk102721873]Piegādātājs apņemas informēt savus darbiniekus,kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Vienošanās un Piegādes līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt www.bkus.lv.
9.6. [bookmark: _Hlk102721909]Puses apņemas Vienošanās darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Piegādātāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
9.7. [bookmark: _Hlk102721927]Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Preces piegādes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Vienošanās un Piegādes līgumā paredzētās saistības.
9.8. [bookmark: _Hlk102721942]Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
9.9. [bookmark: _Hlk102721954]Piegādātājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Piegādātājs piesaistījis Pakalpojuma sniegšanā. 
9.10. [bookmark: _Hlk102721967]Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Vienošanos attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.
9.11. Šajā nodaļā minētie noteikumi ir attiecināmi arī Piegādes līguma izpildē.
10. Vispārīgie noteikumi
10.1. [bookmark: _Ref474492127]Visas domstarpības un nesaskaņas, kas rodas Vienošanās darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc Pasūtītāja piekritības un izskatāms saskaņā ar Latvijas Republikā spēkā esošajiem noramatīvajiem aktiem.
10.2. Visa Pušu rakstveida sarakste uzskatāma par saņemtu 7. (septītajā) dienā pēc vēstules nodošanas pastā dienas vai attiecīgajā darba dienā, ja tā nosūtīta uz Pušu norādītajām elektroniskā pasta adresēm darba dienās no plkst. 8.00 līdz plkst. 17.00.
10.3. Puses paziņo viena otrai par Pušu pilnvarotās personas maiņu, juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju 5 (piecu) darba dienu laikā no dienas, no attiecīgu apstākļu iestāšanās, nosūtot pa pastu ierakstītu vēstuli, kas kļūst par Vienošanās neatņemamu sastāvdaļu.
10.4. Vienošanās satur Pušu pilnīgu vienošanos, Puses ir iepazinušās ar tās saturu un piekrīt visiem tās noteikumiem, un to apliecina, parakstot Vienošanos.
10.5. Ja kāds no Vienošanās noteikumiem zaudē juridisku spēku, tas nerada pārējo noteikumu spēkā neesamību. 
10.6. Pusēm nav tiesību nodot savas ar Vienošanos uzņemtās saistības trešajai personai bez otras Puses rakstiskas piekrišanas, izņemot gadījumu, kad Vienošanās izpildē Piegādātājs ir piesaistījis apakšuzņēmēju.
10.7. Vienošanās nodaļu virsraksti ir lietoti vienīgi atsauksmju ērtībai un nevar tikt izmantoti Vienošanās noteikumu interpretācijai.
10.8. Puses vienojas, ka ar Vienošanās izpildi saistītos jautājumus (nosūta pieprasījumu, saskaņo Piegādes līgumu, sastāda aktu par nepilnībām, gatavo pretenzijas/ brīdinājumus (var noteikt papildus pienākumus, atbilstoši Vienošanās priekšmetam) risinās šādas Pušu pilnvarotās personas:
10.8.1. [bookmark: _Hlk49444100][bookmark: _Hlk49507943]no Pasūtītāja puses –  (vārds, uzvārds, amats, tālr. Nr., elektroniskā pasta adrese);
10.8.2. no Piegādātāja Nr.1 puses – (vārds, uzvārds, amats, tālr. Nr., elektroniskā pasta adrese);
10.8.3. no Piegādātāja Nr.2 puses – (vārds, uzvārds, amats, tālr. Nr., elektroniskā pasta adrese);
10.8.4. no Piegādātāja Nr.3 puses – (vārds, uzvārds, amats, tālr. Nr., elektroniskā pasta adrese)[footnoteRef:2]. [2:  Piegādātāju skaits tiks precizēts slēdzot vispārīgo vienošanos.] 

10.9. Vienošanās ir sagatavota un parakstīta latviešu valodā. Vienošanās sastāv no:
10.9.1. Vienošanās 1.pielikums “Tehniskā specifikācija”;
10.9.2. Vienošanās 2.pielikums “Piegādes līgums (projekts);
10.9.3. Vienošanās 3.pielikums “Piegādātāju sadalījums par iepirkuma priekšmeta pozīcijām”.
10.10. Pušu pārstāvji Vienošanos paraksta ar drošu elektronisko parakstu, kurš satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams visu Pušu parakstīts Vienošanās formāts.
11. Pušu rekvizīti


2.pielikums
Atklāta konkursa “Medicīnisko gāzu (šķidrais slāpeklis,
slāpekļa oksiduls un tā maisījums un aprīkojums) piegāde”,
id. Nr. BKUS 2026/68, nolikuma
3.pielikumam “Vispārīgā vienošanās (projekts)”

PIEGĀDES LĪGUMS BKUS 2026/68 (projekts)
par medicīnisko gāzu (šķidrais slāpeklis, slāpekļa oksiduls un tā maisījums) piegādi

Valsts sabiedrība ar ierobežotu atbildību „Bērnu klīniskā universitātes slimnīca”, reģistrācijas Nr. ________________ (turpmāk – Pasūtītājs), kuru saskaņā ar _____________, pārstāv ______________________, no vienas puses, un
___________________, reģistrācijas Nr. _______________ (turpmāk – Piegādātājs), kuru saskaņā ar ________________, pārstāv _______________________, 
abi kopā saukti Puses, bet katrs atsevišķi – Puse,
[bookmark: _Hlk235530483]pamatojoties uz atklāta konkursa “Medicīnisko gāzu (šķidrais slāpeklis, slāpekļa oksiduls un tā maisījums un aprīkojums) piegāde”, id. Nr. BKUS 2026/68, (turpmāk – Konkurss) rezultātā  2026.gadā _____ noslēgtās vispārīgās vienošanās Nr. BKUS 2026/68 par medicīnisko gāzu (šķidrais slāpeklis, slāpekļa oksiduls un tā maisījums un aprīkojums) piegādi (turpmāk – Vienošanās) ietvaros noslēdz šādu piegādes līgumu (turpmāk – Līgums):
1. Līguma priekšmets
1.1. Pasūtītājs pasūta un iegādājas, bet Piegādātājs pārdod un piegādā medicīniskās gāzes (šķidrais slāpeklis, slāpekļa oksiduls un tā maisījums un aprīkojums) (turpmāk – Prece) saskaņā ar noslēgto Vienošanos un tās 1.pielikumu “Tehniskā specifikācija”, Līgumu, Līguma 1.pielikumu “Tehniskā specifikācija. Tehniskais un finanšu piedāvājums” (turpmāk – Piedāvājums).
1.2. [bookmark: _Hlk206423218]Secība, kādā Piegādātājam piešķirtas tiesības piegādāt Preces ir noteikta Līguma 2.pielikumā “Piegādātāju sadalījums par iepirkuma priekšmeta pozīcijām” (turpmāk – Piegādātāju saraksts).
1.3. Ar kvalitatīvu Preci Līguma ietvaros saprotama Prece, kas atbilst Vienošanās un Līguma noteikumiem, tajā skaitā Tehniskajai specifikācijai un Tehniskajam un finanšu piedāvājumam.
1.4. Preces piegādes vieta – Valsts sabiedrība ar ierobežotu atbildību “Bērnu klīniskā universitātes slimnīca, Vienības gatvē 45, Rīga, LV-1004.
2. Preces cena un norēķinu kārtība
2.1. Piedāvājumā norādītā Preces vienas vienības cena (turpmāk – Preces cena) ir cena, par kādu Piegādātājs piegādā Preci Līguma darbības laikā. Preces cena ir noteikta bez pievienotās vērtības nodokļa (turpmāk – PVN). PVN tiek aprēķināts un piemērots normatīvajos aktos noteiktajā kārtībā un apmērā.
2.2. Preces cenā ir iekļautas visas izmaksas par Preces iegādi un piegādi, un visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, nepieciešamais balonu apjoms gāzes uzglabāšanai, balonu nomas un iztukšotu balonu pilnas uzpildes izmaksas, iztukšotu balonu atgriešana, darbaspēka izmaksas, transporta, tehnisko palīglīdzekļu izmaksas, kā arī pakalpojuma sniegšanas izmaksas ja tādas attiecināmas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.
2.3. Preces cena ir noteikta bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem. Preces cena nedrīkst tikt pārsniegta visā Līguma darbības laikā, izņemot Vienošanās 3.nodaļā “Preces apjoma un cenas izmaiņas” noteiktos gadījumus.
2.4. Gadījumā, ja Līguma darbības laikā Pasūtītājs nav izlietojis visu Tehniskajā specifikācijā norādīto Preces apjomu, Piegādātājs nav tiesīgs celt jebkāda veida pretenzijas un pieprasīt Tehniskajā specifikācijā plānotās Preces apjoma summas samaksu pilnā apmērā.  
2.5. Pasūtītājs samaksu par kvalitatīvu un atbilstoši Līguma noteikumiem piegādātu Preci veic 30 (trīsdesmit) dienu laikā pēc Preces piegādes saskaņā ar abpusēji parakstītu Preces pavadzīmi – rēķinu (turpmāk – Preces pavadzīme) vai piegādes aktu. 
2.6. Piegādātājs Preces pavadzīmē norāda Pasūtītāja piešķirto Vienošanās un Līguma numuru, Preces nosaukumu, Preces daudzumu, Preces cenu un kopējo summu, Preces piegādes adresi un atlaidi, ja tāda tiek piemērota.
2.7. Ja Preces pavadzīmē nav norādīta Līguma 2.6.punktā noteiktā informācija, Līguma 8.9.1.punktā norādītā Pasūtītāja pilnvarotā persona (turpmāk – Pasūtītāja pilnvarotā persona) veic piezīmes Preces pavadzīmē, neparakstot to. Par konstatētajām nepilnībām Preces pavadzīmē Pasūtītājs rakstveidā paziņo Piegādātājam par Preces pavadzīmes neatbilstību. Piegādātāja pilnvarotā persona pēc informācijas par Preces pavadzīmes neatbilstību saņemšanas dienas  3 (trīs) darba dienu laikā sagatavo atbilstošu Preces pavadzīmi un atkārtoti iesniedz Pasūtītājam. Pasūtītājs neveic norēķinu ar Piegādātāju līdz atbilstošas Preces pavadzīmes sagatavošanai un iesniegšanai Pasūtītājam. 
2.8. [bookmark: _Hlk207279811][bookmark: _Hlk221816011]Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@bkus.lv.
2.9. [bookmark: _Hlk207102634]Piegādātājs Preces pavadzīmi var  iesniegt mašīnlasāmā – strukturētā datu formā (e-rēķins) uz e-apakšadresi EREKINI@40003457128 vai strukturēta elektroniskā rēķina formā, to nosūtot izmantojot Pasūtītāja nodrošināto SIA “Edisoft Latvia” platformu. Pasūtītājs nodrošina Piegādātāja bezmaksas pieejas tiesību nodrošināšanu platformai 7 (septiņu) dienu laikā no attiecīga Piegādātāja pieprasījuma uz rekini@bkus.lv saņemšanas dienas.
2.10. Par samaksas dienu tiek uzskatīta diena, kad Pasūtītājs veicis naudas pārskaitījumu par Preci uz Piegādātāja Līgumā norādīto bankas kontu.
2.11. Ja Pakalpojums sniegts nekvalitatīvi vai neatbilst Līguma nosacījumiem, par ko Piegādātājam nosūtīta pretenzija par konstatētajām neatbilstībām (turpmāk – pretenzija), samaksas termiņš tiek pagarināts attiecīgi par tādu laika periodu, kādā tiek novērsti pretenzijā norādītie trūkumi.
2.12. Ja Līgums tiek izbeigts pirms termiņa beigām, Pasūtītājs samaksu veic tikai par kvalitatīvu piegādātu Preci.
2.13. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.
3. Preces pasūtīšanas, piegādes un pieņemšanas kārtība
3.1. Pasūtītājs atbilstoši savām vajadzībām Līguma ietvaros pasūta nepieciešamo Preces daudzumu. Pasūtītājam nav pienākums iegādāties visu Tehniskajā specifikācijā un Piedāvājumā norādīto plānoto Preču apjomu attiecīgajā pozīcijā, un Piegādātājs šajā sakarā nav tiesīgs celt jebkāda veida pretenzijas.
3.2. Piegādātājs nodrošina Preces piegādi Pasūtītāja darba laikā (darba dienās no pirmdienas līdz ceturtdienai no plkst. 8:00 līdz plkst.17:00 un piektdienās no plkst.8:30 līdz 15:00 Pasūtītāja norādītajā vietā. Piegādātājs nodrošina Preces piegādi un izkraušanu pasūtītāja norādītajā vietā bez papildu maksas.
3.3. Pasūtītāja pilnvarotā persona vai kontaktpersona piesaka Preci, nosūtot Piegādātāja pilnvarotajai personai pieprasījumu (turpmāk – Pieprasījums) uz Līguma 8.9.2.punktā norādītās Piegādātāja pilnvarotās personas (turpmāk – Piegādātāja pilnvarotā persona) elektroniskā pasta (e-pasta) adresi vai veic pasūtījumu Piegādātāja mājaslapā: __________________. 
3.4. Pieprasījumu veic Pasūtītāja pilnvarotā persona vai kontaktpersona, Pieprasījumā norādot:
3.4.1. Preces nosaukumu;
3.4.2. Preces daudzumu;
3.4.3. Līguma numuru;
3.4.4. Preces piegādes adresi;
3.4.5. citu informāciju, ja nepieciešams.
3.5. Piegādātājs tajā pašā dienā apstiprina saņemto Pieprasījumu.
3.6. Piegādātājs pasūtītas 1., 2. un 4.pozīcijas Preces (gāzu baloni) piegādā nākamajā darba dienā no Preču pasūtījuma veikšanas dienas, ja pasūtījums tiek veikts līdz plkst.12.00.
3.7. Piegādātājs pasūtītas 3. un 4.pozīcijas Preces (gāzu maisījuma padeves aprīkojums) piegādā 10 (desmit) darba dienu laikā no Preču pasūtījuma veikšanas dienas.
3.8. Ja Piegādātājs Līguma 3.5.punktā noteiktajā termiņā neapstiprina Pieprasījumu vai informē Pasūtītāju par nespēju piegādāt Preci Pasūtītāja norādītajā termiņā, Pasūtītājs ir tiesīgs Pieprasījumu nosūtīt nākamajam Pretendentam, kurš Piegādātāju sarakstā ir norādīts kā nākamais Piegādātājs, kurš ieguvis tiesības piegādāt Preci attiecīgajā iepirkuma priekšmeta pozīcijā.
3.9. Piegādātājs piegādes dienā pirms Preces piegādes saskaņo telefoniski ar Pasūtītāja pilnvaroto personu vai Pieprasījuma noradīto kontaktpersonu Preces piegādes laiku un vietu.
3.10. Ja Piegādātājs nespēj piegādāt kādu no pasūtītajām Precēm norādītājā termiņā vai saskaņā ar citiem Līguma noteikumiem, Piegādātājs 24 (divdesmit četru) stundu laikā no Preču pasūtījuma saņemšanas nosūta Pasūtītājam rakstisku paziņojumu uz Līguma 8.9.1.punktā norādītās Pasūtītāja pilnvarotās personas un kontakpersonas (turpmāk – Pasūtītāja pilnvarotā persona) elektroniskā pasta (e-pasta) adresi. Paziņojumā Piegādātājs sniedz informāciju, kuras pasūtītās Preces nespēj piegādāt, norādot konkrētas Preces nosaukumu, daudzumu un cenu.
3.11. Prece uzskatāma par piegādātu ar Preces pavadzīmes vai piegādes akta abpusēju parakstīšanu, kurai ir pievienots katras partijas atbilstības sertifikāts valsts valodā.
3.12. Piegādātājs ir atbildīgs par piegādājamās Preces nejaušas, pilnīgas vai daļējas bojāejas vai bojāšanās risku līdz Preces pavadzīmes parakstīšanas brīdim.
3.13. Pasūtītājs ir tiesīgs pirms pieņemšanas pārbaudīt Preci, nepieņemt to, neparakstīt pavadzīmi vai piegādes aktu, ja Prece neatbilst pavadzīmē vai piegādes aktā norādītajam, ja Prece nav kvalitatīva vai ir Līguma noteikumiem, Tehniskajai specifikācijai un Piedāvājumam neatbilstoša. Šajā punktā noteiktajā gadījumā Piegādātājs par saviem līdzekļiem un resursiem 2 (divu) darba dienu laikā piegādā kvalitatīvu un Līguma noteikumiem atbilstošu Preci.
3.14. Ja pēc Preces pavadzīmes vai piegādes akta abpusējas parakstīšanas Pasūtītājs konstatē, ka piegādāta Līguma noteikumiem neatbilstoša Prece, Pasūtītājs nosūta Piegādātājam rakstveida pretenziju un uzaicina Piegādātāju Pasūtītāja norādītā adresē un termiņā ierasties sagatavot defekta aktu par konstatētajiem trūkumiem (turpmāk – Defekta akts). Piegādātāja neierašanās gadījumā Pasūtītājs sagatavo Defekta aktu bez Piegādātāja klātbūtnes un nosūta sagatavoto Defekta aktu Piegādātāja pilnvarotajai personai uz Līgumā norādīto e – pasta adresi.
3.15. Piegādātājam ir pienākums 2 (divu) darba dienu laikā pēc Defekta akta sagatavošanas par saviem līdzekļiem atkārtoti piegādāt Līguma noteikumiem atbilstošu Preci, kā arī pildīt Līgumā noteiktās sankcijas par Preces piegādes termiņa kavēšanu.
3.16. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt neatkarīgu ekspertu, kura slēdziens ir saistošs abām Pusēm. Izdevumus par eksperta slēdzienu sedz vainīgā Puse.
3.17. Piegādātājs sedz Pasūtītājam visus zaudējumus, kas radušies ar nekvalitatīvas vai Līguma noteikumiem neatbilstošas Preces piegādi.
4. Pušu tiesības un pienākumi
4.1. Pasūtītājs:
4.1.1. pieņem Līguma prasībām atbilstošu, kvalitatīvu Preci, kas atbilst spēkā esošajiem normatīvajiem aktiem;
4.1.2. samaksā par pieņemtu Līguma prasībām atbilstošu, kvalitatīvu Preci Līgumā noteiktajā kārtībā;
4.1.3. sniedz Piegādātāja pieprasīto Līguma izpildei nepieciešamo informāciju;
4.1.4. nodrošina Piegādātāja darbinieku piekļuvi Preces piegādes vietai;
4.1.5. atbildīgs par nodotās Preces bojāeju vai to defektiem vai bojājumiem, kas radušies Pasūtītāja ļaunprātīgas rīcības rezultātā;
4.1.6. ir tiesīgs pēc saviem ieskatiem Līguma izpildes ietvaros saņemtos dokumentus nodot izmantošanai trešajām personām.
4.2. Piegādātājs:
4.2.1. pārdod, piegādā un izkrauj Līguma noteikumiem atbilstošu, kvalitatīvu Preci saskaņā ar Līguma noteikumiem un Pieprasījumu;
4.2.2. pirms Preces piegādes brīdina Pasūtītāju par Līgumā neparedzētiem apstākļiem, kas var ietekmēt tā izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
4.2.3. nodrošina, ka Prece atbilst Līguma noteikumiem, Eiropas Savienībā un Latvijas Republikā spēkā esošo normatīvo aktu un piemērojamo standartu prasībām, un Pasūtītājs var droši un netraucēti ekspluatēt atbilstoši Preces uzdevumiem, nenodarot kaitējumu cilvēka veselībai un dzīvībai;
4.2.4. pēc Pasūtītāja pieprasījuma iesniedz Preces un ar tās piegādi saistītos dokumentus un informāciju;
4.2.5. ievēro Preces piegādes izpildes termiņu;
4.2.6. ir tiesīgs pieprasīt un saņemt no Pasūtītāja visu nepieciešamo informāciju un dokumentus, kas nepieciešami Līguma izpildei jebkurā tā stadijā;
4.2.7. izskata Pasūtītāja sagatavoto pretenziju un novērš tajā norādītos trūkumus Līgumā noteiktajā termiņā;
4.2.8. transportējot Preci nodrošina pilnīgu tās drošību pret iespējamiem bojājumiem;
4.2.9. Līguma prasībām neatbilstošas vai nekvalitatīvas Preces piegādes gadījumā to piegādā atkārtoti par saviem līdzekļiem atbilstošā kvalitātē un atbilstoši Līguma prasībām;
4.2.10. sedz visus zaudējumus, kas radušies ar nekvalitatīvas Preces piegādi;
4.2.11. nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
4.3. Puses ir tiesīgas Preces kvalitātes novērtējumā pieaicināt neatkarīgu ekspertu, kura slēdziens ir saistošs abām Pusēm. Ja Preci atzīts par kvalitatīvu, izdevumus par eksperta slēdzienu sedz Puse kura ekspertu ir piesaistījusi.
5. Preces kvalitāte un garantija
5.1. Piegādātājs piegādā Preci balonos (1., 2. un 4.pozīcija – gāzu baloni) un ražotāja oriģinālā iepakojumā (3. un 4.pozīcija – gāzu maisījuma padeves aprīkojums), kas nodrošina Preces saglabāšanu, pārvadāšanu un uzglabāšanu, atbilstoši Preces ražotāja noteiktām prasībām un spēkā esošiem normatīvajiem aktiem.
5.2. Piegādātājs garantē, ka Prece atbilst Līguma noteikumiem un ir derīga lietošanai, un Preces izmantošana, atbilstoši tās uzdevumiem, nenodara kaitējumu cilvēka veselībai un dzīvībai.
6. Pušu mantiskā atbilstība
6.1. [bookmark: _Hlk222238031][bookmark: _Hlk222225789]Gadījumā, ja Pasūtītājs neievēro Līgumā noteikto Preces samaksas termiņu atbilstoši Līguma noteikumiem, Piegādātājs ir tiesīgs prasīt Pasūtītājam līgumsodu 0,1% (viena desmitā daļa) procenta apmērā no termiņā nesamaksātās summas par katru kavējuma dienu, bet ne vairāk kā 10% (desmit) procentus no termiņā nesamaksātās summas. Pasūtītājs līgumsodu samaksā 10 (desmit) darba dienu laikā no Piegādātāja rēķina saņemšanas dienas.
6.2. Gadījumā, ja Piegādātājs neievēro Līgumā noteikto Preces piegādes termiņu, Pasūtītājs ir tiesīgs aprēķināt Piegādātājam līgumsodu 0,1% (viena desmitā daļa) procenta no termiņā nepiegādātas Preces summas par katru kavējuma dienu, bet ne vairāk kā 10% (desmit) procentus no termiņā nepiegādātās Preces summas. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas.
6.3. Gadījumā, ja Piegādātājs piegādājis nekvalitatīvu Preci, par ko ir nosūtīta rakstveida pretenzija, Pasūtītājs ir tiesīgs aprēķināt Piegādātājam līgumsodu 100,00 EUR (viens simts eiro) apmērā. Līgumsodu Piegādātājs samaksā 10 (desmit) darba dienu laikā no Pasūtītāja rēķina nosūtīšanas dienas.
6.4. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu 100,00 EUR (viens simts eiro) apmērā par katru gadījumu. Puse līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas.
6.5. Ja Piegādātājs vienpusēji izbeidz Līgumu, izņemot Līguma 7.8.punktā noteiktajā gadījumā, Pasūtītājs ir tiesīgs aprēķināt Piegādātājam līgumsodu 10% (desmit) procentu apmērā no visu Līgumā un Tehniskajā specifikācijā norādīto Preču kopējās cenas, kas tiek aprēķināta Līgumā un Tehniskajā specifikācijā plānotās Preces apjomu reizinot ar Piegādātāja Piedāvājumā piedāvāto Preču cenu. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas Piegādātājam.
6.6. Izbeidzot Līgumu 7.10.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% (desmit) procentu apmērā no visu Līgumā un Tehniskajā specifikācijā norādīto Preču kopējās cenas, kas tiek aprēķināta Līgumā un Tehniskajā specifikācijā plānotās Preces apjomu reizinot ar Piegādātāja Piedāvājumā piedāvāto Preču cenu. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas Piegādātājam.
6.7. Līgumsoda samaksa neatbrīvo Puses no saistību izpildes.
6.8. Pasūtītājam ir tiesības ieskaita kārtībā samazināt maksājamo naudas summu par pieņemto Pakalpojumu tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
6.9. Gadījumā, ja Līgumā noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus, Piegādātājs tos sedz pilnā apmērā.
6.10. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
6.11. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
7. Līguma darbības termiņš, grozījumu veikšana un izbeigšana
7.1. Līgums stājas spēkā tā parakstīšanas dienā un ir spēkā 36 (trīsdesmit sešus) mēnešus no tā spēkā stāšanas dienas, bet ne ilgāk kā Vispārīgās vienošanās darbības termiņš, vai līdz Vienošanās summas apguvei, atkarībā no tā, kurš no nosacījumiem iestājas pirmais.
7.2. Gadījumā, ja Vienošanās termiņš tiek pagarināts, Puses var izskatīt iespēju pagarināt Līguma darbības termiņu atbilstoši Vienošanās darbības termiņam. 
7.3. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
7.4. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
7.4.1. grozījumi ir nebūtiski;
7.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos;
7.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
7.5. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
7.5.1. Līguma izpildes laikā atklājas, ka nepieciešamas tādas preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Pasūtītāja darbības nodrošināšanai laboratorijas izmeklējumu veikšanā;
7.5.2. neparedzēto preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju;
7.5.3. Preces piegādes termiņa pagarinājums ir radies Pasūtītāja saimnieciskās darbības rezultātā;
7.5.4. Līguma darbības termiņa pagarinājums ir nepieciešams, lai nodrošinātu Pasūtītāja saimnieciskās darbības nepārtrauktību līdz jauna iepirkuma līguma noslēgšanai.
7.6. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
7.7. Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
7.7.1. ir izbeigta Vienošanās ar Piegādātāju;
7.7.2. Piegādātājs  2 (divas) reizes nav ievērojis Līgumā noteikto Preces piegādes termiņu, par ko ir nosūtītas 2 (divas) pretenzijas; 
7.7.3. Piegādātājs 2 (divas) reizes ir piegādājis nekvalitatīvu vai Līguma noteikumiem neatbilstošu Preci, par ko Pasūtītājs sastādījis un nosūtījis Piegādātājam 2 (divas) pretenzijas;
7.7.4. Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
7.7.5. Piegādātājs iepirkuma līguma izpildē ietver Krievijas Federācijas un Baltkrievijas Republikas izcelsmes preces;
7.7.6. Piegādātājs Pasūtītājam nodarījis zaudējumus;
7.7.7. iestājas apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
7.7.8. Piegādātājs ar tādu kompetentas institūcijas lēmumu vai tiesas spriedumu ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā ir atbrīvojusi Izpildītāju no naudas soda vai naudas sodu ir samazinājusi;
7.7.9. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa)
7.7.10. tiek konstatēts, ka Piegādātājs Līguma izpildes laikā ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
7.7.11. Piegādātājam atbilstoši 2022.gada 8.aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vismaz 10 000 EUR no Līguma vērtības vai vairāk, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Izpildītāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.);
7.7.12. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
7.7.13. nepārvaramas varas iestāšanās gadījumā.
7.8. Piegādātājam ir tiesības vienpusēji izbeigt Līgumu bez Pasūtītāja piekrišanas, ja:
7.8.1. Pasūtītājs Līgumā noteiktajā termiņā 2 (divas) reizes nav veicis noteiktos maksājumus un katra maksājuma kavējums ir pārsniedzis 30 (trīsdesmit) dienas;
7.8.2. nepārvaramas varas iestāšanās gadījumā.
7.9. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz vienu mēnesi iepriekš.
7.10. Izbeidzot Līgumu 8.7.1. – 8.7.6.apakšpunktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
7.11. Izbeidzot Līgumu 8.7.7. – 8.7.13. un 8.8.2.apakšpunktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
7.12. Līgumā noteiktajos gadījumos Līgums uzskatāms par izbeigtu 7. (septītajā) dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai  2. (otrajā) dienā, ja paziņojums parakstīts ar drošu elektronisko parakstu.
7.13. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Vienošanās izbeigšanas dienai.
8. Vispārīgie noteikumi
8.1. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.
8.2. Visa rakstveida sarakste uzskatāma par saņemtu 7. (septītajā) dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst.8.00 līdz plkst.17.00.
8.3. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
8.4. Puses vienojas, ka jautājumiem ko neregulē Līguma noteikumi tiks piemēroti Vienošanās noteikumi, kā piemēram, apakšuzņēmēju un personāla nomaiņa vai iesaiste Līguma izpildē, nepārvaramas varas, datu aizsardzības un konfidencialitātes u.c. noteikumi, kas nepieciešami kvalitatīvai un savlaicīgai Līguma izpildei.
8.5. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu 5 (piecu) darba dienu laikā, nosūtot ierakstītu paziņojumu, kas kļūst par Līguma neatņemamu sastāvdaļu.
8.6. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
8.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
8.8. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu.
8.9. Puses vienojas, ka ar Līguma izpildi saistītos jautājumus (nosūta Pieprasījumu, saskaņo Preču pavadzīmes, sagatavo Defekta aktu, pretenzijas, un nodod apmaksai pavadzīmes u.c.) risinās šādas Pušu pilnvarotās personas:
8.9.1. no Pasūtītāja puses –  (vārds, uzvārds, amats, tālr. Nr., elektroniskā pasta adrese);
8.9.2. no Piegādātāja puses – (vārds, uzvārds, amats, tālr. Nr., elektroniskā pasta adrese).
8.10. Līgums sagatavots latviešu valodā. Līdzēju pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Līdzējiem ir pieejams visu Līdzēju parakstīts Līguma formāts. Līgumam ir šādi pielikumi:
8.10.1. Līguma 1.pielikums „Tehniskais  un finanšu piedāvājums”;
8.10.2. Līguma 2.pielikums “Piegādātāju sadalījums par iepirkuma priekšmeta pozīcijām”.
9. Pušu rekvizīti

